Delegovanie členov a náhradníkov do okrskových volebných komisií

Do okrskovej volebnej komisie môže delegovať jedného člena a jedného náhradníka každá politická strana alebo koalícia, ktorá podáva kandidátnu listinu pre voľby do zastupiteľstva samosprávneho kraja vo volebnom obvode, súčasťou ktorého je volebný okrsok. 
Oznámenie o delegovaní člena a náhradníka do volebnej komisie (ďalej len „Oznámenie“) doručí politická strana alebo koalícia  najneskôr do 5. októbra 2017.

Oznámenie musí obsahovať:
•	meno, priezvisko a dátum narodenia člena s uvedením adresy, na ktorú možno doručovať písomnosti, telefonický/mailový kontakt
•	meno, priezvisko a dátum narodenia náhradníka s uvedením adresy, na ktorú možno doručovať písomnosti, telefonický/mailový kontakt
•	meno, priezvisko a  podpis osoby
  - oprávnenej konať za politickú stranu a odtlačok pečiatky politickej strany;
  - oprávnenej konať za každú politickú stranu tvoriacu koalíciu a odtlačok pečiatky každej politickej strany a politického hnutia tvoriacich koalíciu, ak ide o koalíciu.

Oznámenie  možno doručiť v listinnej forme do podateľne Miestneho úradu mestskej časti Bratislava-Petržalka alebo do kancelárie č. 521, 5. poschodie, Kutlíkova č. 17, 852 12 Bratislava alebo v elektronickej forme na adresu: denisa.paulenova@petrzalka.sk. 

Lehota na doručenie oznámenia sa končí uplynutím posledného dňa lehoty. Na oznámenia doručené po uplynutí tejto lehoty sa neprihliada.

V listinnej forme možno doručiť oznámenie osobne alebo prostredníctvom pošty. Pre vznik členstva vo volebnej komisii je rozhodujúci dátum, kedy bolo oznámenie doručené. Nepostačuje, ak v tento deň bolo oznámenie podané na pošte.

Elektronickou formou sa rozumie sken oznámenia o delegovaní člena a náhradníka do volebnej komisie. Pre vznik členstva vo volebnej komisii je rozhodujúci dátum, kedy bolo oznámenie doručené do e-mailovej schránky príjemcu. Nepostačuje, ak v tento deň bolo oznámenie odoslané.

Oznámenia možno doručovať  v nasledovných hodinách:
Pondelok:	08.00 – 12.00 hod., 12.30 – 17.00 hod.
Utorok: 	08.00 – 12.00 hod., 12.30 – 15.30 hod.
Streda: 	08.00 – 12.00 hod., 12.30 – 16.30 hod.
Štvrtok: 	08.00 – 12.00 hod., 12.30 – 15.30 hod.
Piatok: 	08.00 – 12.00 hod., 12.30 – 14.00 hod.

Vo štvrtok 5. októbra 2017 možno oznámenia doručiť do 24.00 hod. do kancelárie č. 521, 5. poschodie Miestneho úradu mestskej časti Bratislava-Petržalka, Kutlíkova č. 17, Bratislava, 
kontaktná osoba:
PhDr. Denisa Paulenová
e-mail: denisa.paulenova@petrzalka.sk
tel.: +421 2 68 288 822
mob.: 0903/795 678
politická strana alebo politické hnutie alebo koalícia

	Ing. Vladimír Bajan
	starosta 
	mestská časť Bratislava-Petržalka
Oznámenie o delegovaní člena a náhradníka do okrskovej volebnej komisie
Podľa § 138 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov oznamujem, že
do okrskovej volebnej komisie vo volebnom okrsku č. _______

delegujem
za člena

meno, priezvisko, titul 					dátum narodenia

adresa na doručovanie písomností

telefonický kontakt / e-mail
za náhradníka

meno, priezvisko, titul					dátum narodenia

adresa na doručovanie písomností

telefonický kontakt / e-mail
V 
Dátum	    
meno, priezvisko a podpis osoby oprávnenej konať
v mene politickej strany alebo politického hnutia
odtlačok pečiatky
politickej strany alebo politického hnutia*)